CELEX: 31981R1779
Language: el
Date: 1981-06-30 00:00:00
Title: Κανονισμός (ΕΟΚ) αριθ. 1779/81 τού Συμβουλίου τής 30ής Ιουνίου 1981 περί τροποποιήσεως τού κανονισμού αριθ. 115/67/ΕΟΚ «περί τών κριτηρίων γιά τόν προσδιορισμό τής τιμής τής διεθνούς αγοράς τών ελαιούχων σπόρων»

Avis juridique important

|

31981R1779

Κανονισμός (ΕΟΚ) αριθ. 1779/81 τού Συμβουλίου τής 30ής Ιουνίου 1981 περί τροποποιήσεως τού κανονισμού αριθ. 115/67/ΕΟΚ «περί τών κριτηρίων γιά τόν προσδιορισμό τής τιμής τής διεθνούς αγοράς τών ελαιούχων σπόρων»  

Επίσημη Εφημερίδα αριθ. L 176 της 01/07/1981 σ. 0005 - 0005 Ισπανική ειδική έκδοση: Κεφάλαιο 03 τόμος 22 σ. 0074  Πορτογαλική ειδική έκδοση : Κεφάλαιο 03 τόμος 22 σ. 0074 

***** ΚΑΝΟΝΙΣΜΟΣ (ΕΟΚ) αριθ. 1779/81 ΤΟΥ ΣΥΜΒΟΥΛΙΟΥ  της 30ής Ιουνίου 1981  περί τροποποιήσεως του κανονισμού αριθ. 115/67/ΕΟΚ «περί των κριτηρίων για τον προσδιορισμό της τιμής της διεθνούς αγοράς των ελαιούχων σπόρων»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 36,  την πρόταση της Επιτροπής,  Εκτιμώντας:  ότι, σύμφωνα με το άρθρο 29 του κανονισμού αριθ. 136/66/ΕΟΚ, κατά τον καθορισμό της τιμής της διεθνούς αγοράς για τους ελαιούχους σπόρους, οι τιμές προσαρμόζονται, κατά περίπτωση, για να ληφθούν υπόψη οι τιμές των ανταγωνιστικών προϊόντων·  ότι, λόγω της εξαιρετικής καταστάσεως που παρουσιάστηκε κατά την περίοδο εμπορίας 1980/81 στον τομέα των κραμβόσπορων και των γογγυλόσπορων, είχε προβλεφθεί μία επί πλέον προσαρμογή κατά τον καθορισμό της τιμής της διεθνούς αγοράς, για να καταστεί δυνατή μία καλύτερη διάθεση των κοινοτικών σπόρων και συγχρόνως μία μέγιστη χρησιμοποιήση της δυναμικότητας παραγωγής των σπορελαιουργείων· ότι, για το σκοπό αυτό, το Συμβούλιο τροποποίησε τον κανονισμό αριθ. 115/67/ΕΟΚ (2) με τον κανονισμό (ΕΟΚ) αριθ. 2917/80 (3)·  ότι η ίδια κατάσταση παρουσιάζεται κατά την περίοδο εμπορίας 1981/82· ότι πρέπει, επομένως να παραταθεί η εφαρμογή του μέτρου αυτού για ένα επί πλέον έτος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5α του κανονισμού αριθ. 115/67/ΕΟΚ η ημερομηνία «30 Ιουνίου 1981» αντικαθίσταται από την ημερομηνία «30 Ιουνίου 1982 ».  Άρθρο 2  Ο παρών κανονισμός τίθεται σε ισχύ την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ισχύει από την 30ή Ιουνίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 30 Ιουνίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. 111 της 10. 6. 1967, σ. 2196/67.  (3) ΕΕ αριθ. L 304 της 13. 11. 1980, σ. 3.